stanford-oval/wikipedia huggingface dataset:
גרש

| גרש |
| --- | --- | --- | --- | --- | --- | --- |
׳
| סימני פיסוק | סימני כתב נוספים |  |  |  |  |  |
|  נקודה .   פסיק ,   נקודה ופסיק ;   סוגריים ( ) [ ] { }  נקודתיים :   מקף ־   שלוש נקודות …   קו מפריד –   סימן שאלה ?   סימן קריאה !   אפוסטרוף ’   גרש ׳   גרשיים ״   מירכאות “ ” ‘ ’   לוכסן /   סימן תמיהה ?!   |  אמפרסנד (סימן "וגם")  &   כוכבית *   כרוכית @   לוכסן שמאלי \   צלבון (פגיון) † ‡   מעלה °   סולמית #   טילדה ~   קו תחתון _   קו ניצב | ¦   פילקרו ¶   גג ˆ   סימן קרט ^   תבליט רשימה •   סימן נומרו №   סימן הסעיף §   אחוז %   פרומיל ‰   רבבית ‱   סימן מטבע ¤   שקל ₪  דולר $  סמל סימן מסחרי ™  סמל סימן מסחרי רשום ®  סמל זכויות יוצרים ©  |  |  |  |  |  |
|  סימן קריאה הפוך ¡  סימן שאלה הפוך ¿  סימן אירוניה ⸮  |  אמפרסנד (סימן "וגם")  &   כוכבית *   כרוכית @   לוכסן שמאלי \   צלבון (פגיון) † ‡   מעלה °   סולמית #   טילדה ~   קו תחתון _   קו ניצב | ¦   פילקרו ¶   גג ˆ   סימן קרט ^   תבליט רשימה •   סימן נומרו №   סימן הסעיף §   אחוז %   פרומיל ‰   רבבית ‱   סימן מטבע ¤   שקל ₪  דולר $  סמל סימן מסחרי ™  סמל סימן מסחרי רשום ®  סמל זכויות יוצרים ©  |  |  |  |  |  |
גֶּרֶשׁ (ברבים: גֵּרְשַׁיִם) הוא שמם של שני סימנים שונים בכתב העברי – אחד מהם הוא סימן פיסוק (׳), והשני אחד מטעמי המקרא ( ֜).
סימן פיסוק

גרש (׳) הוא סימן פיסוק בעברית, שמשמש לעיתים קרובות גם כסימן דיאקריטי. הגרש דומה במראהו למירכה בודדת ולאפוסטרוף.
כסימן פיסוק הגרש בעברית נראה כמו פסיק שמוצג משמאל לחלק העליון של האות כדי לסמן שמדובר במילה מקוצרת (קיצור). לדוגמה: מ׳=מטר, ר׳=רבי, גב׳=גברת, פרופ׳=פרופסור, רח׳=רחוב, להת׳=להתראות, מס׳=מספר, עמ׳=עמוד, נק׳=נקודה, וכד׳=וכדומה, וכו׳=וכולי.
סימן דיאקריטי > לציון פונמות בעברית ישראלית

כסימן דיאקריטי בעברית הישראלית, הגרש משנה את הגייתן של אותיות להגאים אחרים, לרוב הגאים דומים. לפעמים משתמשים בגרש במקום סימן רפה: כ׳ במקום כֿ.
| אות עברית גרושה | IPA | הגייתה | דוגמאות |
| --- | --- | --- | --- |
| ג׳ | [ʤ] | כמו J באנגלית | ג׳ודי, ג׳ירפה, ג׳חנון |
| ז׳ | [ʒ] | כמו J בצרפתית | ז׳נבה, בז׳, ז׳בוטינסקי |
| צ׳ או ץ׳ | [ʧ] | כמו Ch באנגלית | צ׳יפס, ריצ׳רץ׳, צ׳רצ׳יל |
סימן דיאקריטי > לצורך תעתוק הגאים זרים

ת׳ ו־ד׳ משמשים בעיקר לכתיבת שמות זרים או לצורך תעתוק מילים לועזיות באותיות עבריות.
בעברית תקינה, לא צריך לשים גרש (האותיות דל״ת ותי״ו בכל מקרה מייצגות את הצלילים הללו בצורתן הרפה)
| אות עברית גרושה | IPA | הגייתה | דוגמאות |
| --- | --- | --- | --- |
| ד׳ | [ð] | כמו Th באנגלית במילה The; משמש גם לתעתיק האות הערבית ذ | ריד׳ם אנד בלוז, ד׳הב, סָדֵ׳רְן, הֶדֶ׳ר, ראד׳רפורד, לימן בראד׳רז, ויד׳רספון, דֵ׳ן |
| ת׳ | [θ] | כמו Th באנגלית במילה Think; משמש גם לתעתיק האות הערבית ث | בלוטות׳, סמית׳, ת׳לאת׳ה, ת׳סלוניקי, הית׳רו, ת׳ינק, מרקו קילינגסוורת׳ |
סימן דיאקריטי > בתעתיק מערבית

הגרש משמש גם בתעתיק מהשפה הערבית לשם ייצוג עיצורים נחציים שאינם קיימים בעברית ישראלית ([ðˤ], [dˤ] ו־[sˤ]) או לשם הבחנות פונמיות שאינן קיימות בעברית ([ʁ] בשונה מ־[r] ו־[ħ] בשונה מ־[χ]). שימוש זה מחקה את הנקודות הדיאקריטיות בערבית שמבדילות בין אותיות זהות בצורתן.
| אות עברית גרושה | תקניות השימוש ע״פ האקדמיה ללשון העברית | תקניות השימוש ע״פ האקדמיה ללשון העברית | אות ערבית | IPA | הגייתה | דוגמאות |
| --- | --- | --- | --- | --- | --- | --- |
| ח׳ |  |  | خ | [χ] | כמו כ״ף רפה, בניגוד לחי״ת לועית בעברית (אופן הגיית האות הערבית ”ح“). | שייח׳, סח׳נין, ח׳ורי |
| ט׳ |  | סימון תקני: ”ז“ או ”טׁ“ (”טׁ“ עם נקודה עלית) | ظ | [zˤ] או [ðˤ] | עיצור מכתשי מלועלע חוכך קולי, כמו זי״ן נחצית או עיצור שיני מלועלע חוכך קולי כמו ד׳ל״ת נחצית | תנט׳ים, חאפט׳ אל־אסד |
| ס׳ |  |  | ص | [sˤ] | עיצור מכתשי מלועלע, מחוכך, אטום. כמו סמ״ך נחצית (כמו צד״י העברית בהגייה התקינה או כמו סמ״ך עם עי״ן אחרי). |  |
| ע׳ |  | סימון תקני:  ”ר׳“ או ”עׁ“ (”עׁ“ עם נקודה עלית) | غ | [ʁ] | עיצור ענבלי קולי חוכך. כמו הגית רי״ש בהגייה אשכנזית, או בצרפתית. או כמו גימ״ל רפה בעברית. | כפר מע׳אר |
| צ׳ |  | סימון תקני: ”ד“ או ”צׁ“ (”צׁ“ עם נקודה עלית) | ض | [dˤ] | כמו דל״ת נחצית | רמצ׳אן |
| ר׳ |  |  | غ | [ʁ] | עיצור ענבלי קולי חוכך. כמו הגית רי״ש בהגייה אשכנזית, או בצרפתית, בניגוד לרי״ש לשונית (אופן הגיית האות הערבית ”ر“). | כפר מר׳אר |
שימושים נוספים

לגרש יש שימושים נוספים:
סימון מילה או מוספית כבעלת מקור או הגייה יידישאים: חבר׳ה, תכל׳ס, ברל׳ה, הרשל׳ה, אבאל׳ה. ביידיש אין שימוש כזה בגרש. בפירוש רש״י קיים שימוש דומה בגרשיים לסימון מילים צרפתיות.
הפרדה בין רכיבי מילה, לעיתים כשחלקה לא עברי: אבא׳לה, אסתר׳קה, מק׳גייוור, רמדי׳ס
חיקוי של תפקיד האפוסטרוף בשפות זרות: או׳קונור, מקדונלד׳ס, רוק׳נרול, ל׳אקווילה, ואן ׳ט הוף, ד׳אלמבר, ד׳יזראלי
סימון הגאים שנשמטים בשפת הדיבור, בדומה לתפקיד האפוסטרוף באנגלית: מ׳זתומרת? קח ת׳תיק ש׳ך, ׳סתכל, ׳כנס.
הפרדה בין אותיות השם המפורש, על־מנת שלא תכתבנה ברצף במילה אחרת. חני׳ה, י׳ובל.
הסבת תשומת לב הקורא לפגם בדיבור או הגייה יוצאת דופן של דמות.
שימושים אלה לא נדונו רשמית על ידי האקדמיה ללשון העברית, אך היא קובעת שבמקרים אלה נראה שלעיתים קרובות אין בגרש הרבה צרכים.
השימושים הרבים ושונים של הגרש מעוררים כמה קשיים. לדוגמה בשם ד׳יזראלי הגרש במקום כהפרדה בין שני רכיבי השם, יכול להתפרש כ/ð/. כתיבת אותיות גם היא בעיה. נהוג לקצר אותיות בגרש ולכן צ׳ לדוגמה יכול להתפרש כts או כch. קושי נוסף הוא גרש לפני גרשיים. למשל "לינץ'". ניתן לפתור קושי זה באמצעות שימוש הסימנים המדויקים, ”לינץ׳“, עם זאת בכתב יד הבדל זה מיטשטש.
אנשים רבים נוהגים להוסיף גרש לאחר כתיבת אות בודדת, על רקע נוהג זה קבע בית המשפט העליון שאין לפסול פתקי הצבעה שנכתבו בכתב יד להם הוסף גרש מעבר לאות.
טעם המקרא

הגרש הוא גם שמו של סימן אחר – אחד מטעמי המקרא, הנכתב מעל האות המוטעמת במילה, למשל במילה חַיֵּיהֶ֜ם (שמות א יד). כטעם מקרא הוא נקרא גם ”טֶרֶס“.
הקלדה

Windows 8 ובגרסאות חדשות יותר, וכן מערכות לינוקס (ת״י 1492 2012): צירוף של מקש AltGr ו־~ (בקצה השמאלי של שורת המספרים).
Windows 7 וגרסאות ישנות יותר: יש להחזיק את מקש ה־Alt לחוץ, להקיש במקלדת הנומרית 0 2 1 5 ואז לשחרר את מקש ה־Alt.
macOS: מקש ', עם האות הלטינית W.
אנדרואיד (מקלדת Gboard‏): הקשה ארוכה על הסימן ' (משמאל לאות ק).
בהקלדה יום־יומית במכשירים שאינם אייפון, אייפאד ומאק, דוברי עברית משתמשים לרוב בתו אפוסטרוף. הגרש הוא תו הנמצא בעברית בלבד, ומבחינה טיפוגרפית, גרש ואפוסטרוף אינם זהים:
ביוניקוד, גרש עברי (סימן הפיסוק) הוא התו U+05F3
אפוסטרוף הוא התו U+0027
טעם המקרא גרש הוא התו U+059C
ראו גם

אפוסטרוף
גרשיים
מירכאות
טילדה
ביאורים

↑  לא הגרשיים, ״
הערות שוליים

↑  התעתיק מערבית לעברית באתר האקדמיה ללשון העברית
↑  שימושים שונים של הגרש, באתר האקדמיה ללשון העברית, ‏20 במרץ 2012
↑  בר"ם 86/14 רשימת "בוחרים עפולה" נ' ועדת הבחירות המקומיות עפולה, ניתן ב־3 במרץ 2014
| כתב עברי |
| --- | --- | --- |
| מערכות אלפבית | אלפבית פרוטו-כנעני • אלפבית פיניקי • אלפבית עברי עתיק  • אלפבית ארמי • אלפבית עברי |  |
| וריאציות של אלפבית עברי | כתב רש"י • כתב סת"ם • כתב רהוט • סוליטריאו |  |
| שונות | כתיב עברי • ליטון של עברית • טעמי המקרא • אותיות מנצפ"ך • גרש • אם קריאה • הגיית העברית • גימטריה |  |
| ניקוד | ניקוד טברני • ניקוד בבלי • ניקוד ארץ־ישראלי • ניקוד ארצישראלי-טברני • ניקוד שומרוני • ניקוד העברית בת ימינו • כתיב מלא |  |
| גופנים עבריים | דוד • אריאל • פרנק-ריהל • קורן • מרים • נרקיס • חיים • דרוגולין • הדסה • הצבי • כתב רש"י • סת"ם • שלום • ירושלמי • וילנא • אלף |  |
| אלפבית עברי | א • ב • ג • ד • ה • ו • ז • ח • ט • י • כ • ל • מ • נ • ס • ע • פ • צ • ק • ר • ש • ת |  |
| שפות הנכתבות בכתב עברי | עברית • ארמית • יידיש • ערבית יהודית • לאדינו |  |
קרלוס קסטנדה

| --- | --- |

תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  25 בדצמבר 1925 קחאמרקה, פרו 
 פטירה:  27 באפריל 1998 (בגיל 72) לוס אנג'לס, ארצות הברית 
 מדינה:  ארצות הברית 
 מקום לימודים:  אוניברסיטת קליפורניה בלוס אנג'לס 
 שפות היצירה:  אנגלית, פורטוגזית, ספרדית 
 סוגה:  מסה 
 תקופת הפעילות:  מ-1968 
 בן או בת זוג:  פלורינדה דונר (ספטמבר 1993–27 באפריל 1998) 
 www.carlos-castaneda.com
 חתימה:   
 
קרלוס קסטנדה (אנגלית: Carlos Castaneda;‏ 25 בדצמבר 1925 – 27 באפריל 1998) היה סופר אמריקני ממוצא פרואני, ידוע בשל סדרת ספריו על דון חואן מאטוס (12 ספרים).
חייו

לדבריו, נולד בסאו פאולו שבברזיל בחג המולד של 1931, אולם על פי רישומי ההגירה הוא נולד כ-6 שנים קודם לכן בקחאמרקה שבפרו. שמו המקורי קרלוס ארנה. הוא למד באוניברסיטת קליפורניה בלוס אנג'לס (תואר ראשון, 1962; דוקטורט, 1970).
קסטנדה היה בשנות ה-60 המוקדמות סטודנט לאנתרופולוגיה באוניברסיטת קליפורניה בלוס אנג'לס, ובמסגרת מחקרו על שימוש בצמחים הזייתיים (או 'צמחי עוצמה') בקרב האינדיאנים נסע לבקר אצל שבטים השוכנים בצפון מקסיקו.
בתריסר ספריו מספר קסטנדה שפגש במקסיקו בשנת 1960 שמאן יאקי (Yaqui) בשם דון חואן, אשר לימד אותו ידע ודרך חיים רבי עוצמה. של דבר ירש קסטנדה מדון חואן את התואר ״נגואל״, שמשמעו  מנהיג של קבוצת ״רואים״ (גם: לוחמי חופש).
מלבד תיאוריו של קסטנדה, לא קיים תיעוד של מפגש עם שמאן בשם דון חואן וקשה לקבוע אם מדובר באדם אמיתי או בדמות שבדה בספריו. בין אם תיארו ספריו חוויות אמיתיות ובין אם הדברים המתוארים הם יצירה בדיונית, הם נתנו השראה לרבים ומושגים שיש הרואים בהם תמצית לדרך חיים, על ידי הגדלת המודעות לאספקטים שונים בחיים, כגון: נקודת המאסף, דרך עם לב, דרך הלוחם, ייקוש, חלימה, מחיקת תולדות החיים, הפחתת החשיבות העצמית, השתקת הדיאלוג הפנימי, ישויות לא-אורגניות, הטונאל והנגואל, הטורף, ראיית אנרגיה, ועוד.
לצד הידע התאורטי והסיפורים השונים, כתב קסטנדה על טכניקות רבות המסייעות בהפיכת המידע התאורטי הנ"ל לידע מעשי.
קסטנדה תיאר בספרו האחרון את "המעברים הקסומים", שלדבריו היא אמנות תנועה שאמאנית עתיקה. זוהי תורה של אימון גופני למכשפים ששמה המודרני הוא "טנסגריטי" (המודגמת בספרו "מעברים קסומים"). בישראל ישנם מורים וארגונים שונים המציעים ללמד ״מעברים קסומים״, ״אמנות ציד״ (הייקוש, תפיסת עולם מעשית אותה מפרט קסטנדה, הנועדה לצוד את העוצמה האישית), ״חלימה״ ופעילויות אחרות בהשראת קסטנדה. החלימה היא חלק בלתי נפרד מהדרך שמציגה דמותו של דון חואן, אולם מעטים המורים הניגשים לנושא זה, משיקולי ניסיון ואחריות.
כמו כן קיימים בעולם ובארץ אתרי אינטרנט ופורומים שעוסקים ודנים אודות הצעותיו והדרכים ליישמן בחיי היומיום.
מעבר לספריו שמר קסטנדה על פרטיות ומיעט להצטלם. מרבית תצלומיו הקיימים ברשת הופצו ללא הסכמתו.
קסטנדה מת בשנת 1998 ואפרו נשלח לקבורה במקסיקו.
רשימת ספרים

משנתו של דון חואן (1968).
מציאות נפרדת (1971).
המסע לאיכטלן (1972).
סיפורי עוצמה (1974).
הטבעת השנייה של העוצמה (1977).
מתנת הנשר (1981).
האש שבפנים (1984).
כוח השקט (1988).
אמנות החלימה (1993).
מעברים קסומים (1998).
גלגל הזמן (1998).
הצד הפעיל של האינסוף (1998)
Readers of Infinity
Journal of Applied Hermaneutics.
The Teachings of don Juan
the thirty year aniversery edition with a new introduction by Castaneda
וילי אורבן

וילי אורבן (בגרמנית: Willi Orban, נולד ב-3 בנובמבר 1992 בקייזרסלאוטרן שבגרמניה) הוא כדורגלן הונגרי-גרמני המשחק בר.ב. לייפציג ובנבחרת הונגריה בעמדת הבלם.
קריירת מועדונים

אורבן החל לשחק בקייזרסלאוטרן כבר בגיל ארבע, ושיחק בכל קבוצות הילדים והנוער של המועדון. בשנת 2011, כאשר היה בן 19, החל אורבן לשחק בקבוצה הבוגרת של קייזרסלאוטרן, ובמקביל שיחק בעיקר בקבוצת המילואים. את הופעת הבכורה שלו בקבוצה הבוגרת ערך אורבן בהפסד 0–3 לבאיירן מינכן באוגוסט 2011, במשחק במסגרת הבונדסליגה. בתום עונה זו נשר אורבן עם קייזרסלאוטרן לבונדסליגה השנייה. בעונות הבאות הפך אורבן לשחקן משמעותי הרבה יותר בקייזרסלאוטרן, ואף מונה כקפטן, אך לא הצליח להעפיל עם הקבוצה בחזרה לבונדסליגה.
בקיץ 2015 אורבן ניצל סעיף יציאה בחוזהו וחתם לארבע שנים בשורות ר.ב. לייפציג, מועדון שנבנה במטרה להתברג בצמרת הכדורגל הגרמני תוך זמן קצר. אוהדי קייזרסלאוטרן לא אהבו את המעבר של שחקן ששיחק 18 שנה בקבוצה, למועדון שהוא מתחרה ישיר של הקבוצה על העלייה לבונדסליגה. אורבן הצליח בר.ב. לייפציג באופן מיידי, ויחד עם מרווין קומפר יצר חוליית הגנה איכותית, והקבוצה סיימה את עונת 2015/16 במקום השני והעפילה לבונדסליגה לראשונה בהיסטוריה. בעונת 2016/17 אורבן היה חלק מהצלחתה הגדולה של ר.ב. לייפציג, שכבר בעונת הבכורה שלה בבונדסליגה סיימה במקום השני עם 67 נקודות. בעונת 2017/18 אורבן המשיך להיות חלק משמעותי בר.ב. לייפציג, וסיים עם הקבוצה במקום השישי בבונדסליגה.
קריירה בינלאומית

לאורבן שתי הופעות במדי נבחרת גרמניה עד גיל 21. עם זאת, בחר אורבן בספטמבר 2018 לשחק דווקא בנבחרת הונגריה, דבר שהתאפשר לו מאחר שאביו הונגרי. נכלל בסגל נבחרת הונגריה ליורו 2020. נכלל בסגל נבחרת הונגריה ליורו 2024.
תארים

ר.ב. לייפציג
הגביע הגרמני: 2021/2022, 2022/2023
הסופר קאפ הגרמני: 2023
הערות שוליים

↑  Ryan Dabbs last updated, Hungary Euro 2024 squad: Marco Rossi's full team, fourfourtwo.com, ‏2023-09-21 (באנגלית)
| נבחרת הונגריה – יורו 2020 |
| --- | --- | --- |
|  1 גולאצ'י •  2 לאנג •  3 קצקש •  4 אט. סאלאי •  5 פיולה •  6 אורבן •  7 נגו •  8 נאג' •  9 אד. סאלאי •  10 צ'רי •   11 הולנדר •  12 דיבוס • 13 שאפר •  14 לוברנצ'יץ' • 15 קליינהייזלר • 16 גזדאג • 17 ר. ורגה • 18 סיגר • 19 ק. ורגה • 20 שאלאי • 21 בוטקה • 22 בוגדאן • 23 ניקוליץ' • 24 שן • 25 האן • 26 בולה • מאמן: רוסי |  1 גולאצ'י •  2 לאנג •  3 קצקש •  4 אט. סאלאי •  5 פיולה •  6 אורבן •  7 נגו •  8 נאג' •  9 אד. סאלאי •  10 צ'רי •   11 הולנדר •  12 דיבוס • 13 שאפר •  14 לוברנצ'יץ' • 15 קליינהייזלר • 16 גזדאג • 17 ר. ורגה • 18 סיגר • 19 ק. ורגה • 20 שאלאי • 21 בוטקה • 22 בוגדאן • 23 ניקוליץ' • 24 שן • 25 האן • 26 בולה • מאמן: רוסי | הונגריה |
| נבחרת הונגריה – יורו 2024 |
| --- | --- | --- |
|  1 גולאצ'י •  2 לאנג •  3 באלוג •  4 סאלאי •  5 פיולה •  6 אורבן •  7 נגו •  8 א. נאג' •  9 אדם •  10 סובוסלאי •   11 קרקז •  12 דיבוס • 13 שאפר •  14 בולה • 15 קליינהייזלר • 16 גזדאג • 17 סטיילס • 18 ז'. נאג' • 19 ורגה • 20 שאלאי • 21 בוטקה • 22 סאפאנוש • 23 צ'ובוט • 24 דרדאי • 25 הורבאט • 26 קטה • מאמן: רוסי |  1 גולאצ'י •  2 לאנג •  3 באלוג •  4 סאלאי •  5 פיולה •  6 אורבן •  7 נגו •  8 א. נאג' •  9 אדם •  10 סובוסלאי •   11 קרקז •  12 דיבוס • 13 שאפר •  14 בולה • 15 קליינהייזלר • 16 גזדאג • 17 סטיילס • 18 ז'. נאג' • 19 ורגה • 20 שאלאי • 21 בוטקה • 22 סאפאנוש • 23 צ'ובוט • 24 דרדאי • 25 הורבאט • 26 קטה • מאמן: רוסי | הונגריה |
שרלוט לורנס

| --- | --- |

 לידה:  8 ביוני 2000 (בת 24) לוס אנג'לס, קליפורניה, ארצות הברית
 שם לידה:  שרלוט שרה לורנס
 מוקד פעילות:  ארצות הברית 
 תקופת הפעילות:  מ-2014
 עיסוק:  זמרת, זמרת-יוצרת, דוגמנית
 סוגה:  פופ • אינדי-פופ
 כלי נגינה:  קול
 חברת תקליטים:  Human Re Sources   אטלנטיק
 בן או בת זוג:  צ'ארלי פות' (2019–2019) 
 www.charlottelawrence.com
 פרופיל ב-IMDb
 
שרלוט שרה לורנס (באנגלית: Charlotte Sarah Lawrence; נולדה ב-8 ביוני 2000) היא זמרת-יוצרת ודוגמנית אמריקאית. בשנת 2014, הוציאה את סינגל הבכורה שלה "The Finish Line", אשר לא זכה להצלחה. בהמשך, הוציאה סינגלים נוספים כמו "Keep Me Up" ו-"Everybody Loves You".
בשנת 2020, זכתה לפרסום ולהצלחה כאשר ביצעה את השיר "Joke's on You", אשר לקוח מתוך  הסרט "ציפורי הטרף: והארלי קווין המהממת".
קריירה

בשנת 2014, הוציאה שרלוט לורנס את סינגל הבכורה שלה, "The Finish Line". בהמשך, הוציאה את "Ever After", תוך שביצעה מחדש את הלהיט "You're the One That I Want", של ג'ון טרבולטה ואוליביה ניוטון-ג'ון. בסמוך לכך, הוציאה שני סינגלים נוספים: "Seventeen" ו-"Sleep Talking". בתחילת שנת 2018, הוציאה את השיר "Just the Same", ומיד לאחר מכן גם את "Psychopath", ‏"Keep Me Up" ו-"Everybody Loves You". ביוני 2018, יצא המיני-אלבום הראשון שלה, Young. לבסוף הוציאה את "Young & Reckless" ו-"Wait Up", כשני הסינגלים האחרונים מתוכו. לקראת סוף 2018, הוציאה את "The Few Things" ו-"Stole Your Car".
שנה לאחר מכן, הוציאה את "Why Do You Love Me", "Navy Blue", ו-"God Must Be Doing Cocaine". בתחילת שנת 2020, ביצעה את השיר "Joke's on You", מתוך פסקול הסרט "ציפורי הטרף: והארלי קווין המהממת", לצד מייגן די סטליון ונורמני שביצעו את "Diamonds", ודוג'ה קאט שביצעה את "Boss Bitch".
ב-5 במרץ 2021, יצא המיני-אלבום השני שלה, Charlotte, המכיל בתוכו את הסינגלים "Why Do You Love Me", ‏"Slow Motion", "Talk You Down" ו-"You". באפריל הוציאה את האלבום בגרסה אקוסטית Charlotte (Acoustic).
בשנת 2024 החלה לורנס לשחק בסדרת הטלוויזיה של אפל TV פלוס "קוף רע" אשר מבוססת על הרומן באותו שם משנת 2013 מאת הסופר קרל היאסן.
דיסקוגרפיה > מיני-אלבומים

2018: Young
2021: Charlotte
הערות שוליים

1 2  Variety Staff, Variety Staff, Charlotte Sarah Lawrence, Variety, ‏2000-06-23 (באנגלית) (ארכיון)
↑  Charlotte Lawrence at the Brighton Music Hall, www.musichallbrighton.com (באנגלית)
1 2  Charlotte Lawrence The Finish Line
1 2  YouTube, www.youtube.com
↑  Charlotte Lawrence's 'Joke's On You' Video: Watch, Billboard, ‏2020-02-07
↑  Charlotte Lawrence Ever After
↑  Charlotte Lawrence - You're The One That I Want (Cover from GREASE)
↑  Charlotte Lawrence Is Young and Reckless, PAPER, ‏2018-06-07 (באנגלית)
↑  Charlotte Lawrence, Letras.mus.br (בפורטוגזית)
↑  Young - EP by Charlotte Lawrence (באנגלית אמריקאית), נבדק ב-2020-03-07
↑  Charlotte Lawrence - Stole Your Car (Audio)
↑  JP Saxe - "The Few Things" (with Charlotte Lawrence) [Official Audio]
↑  Why Do You Love Me (Hippie Sabotage Remix), נבדק ב-2020-03-07
↑  Navy Blue, נבדק ב-2020-03-07
↑  God Must Be Doing Cocaine, נבדק ב-2020-03-07
↑  Joke's On You, נבדק ב-2020-03-07
↑  Diamonds (Megan Thee Stallion and Normani song)
↑  Boss Bitch, נבדק ב-2020-03-07
| --- | --- |
בקרת זהויות :  LCCN: no2018127654  MusicBrainz: 0ef0f607-8d6b-40f3-8180-fa4ced129da1  VIAF: 16153833147864330293   WorldCat (עם VIAF): 16153833147864330293
הנס טילקובסקי

הנס טילקובסקי (בגרמנית: Hans Tilkowski;‏ 12 ביולי 1935 – 5 בינואר 2020) היה כדורגלן גרמני, ששיחק בבורוסיה דורטמונד, באיינטרכט פרנקפורט ובנבחרת גרמניה המערבית בעמדת השוער.
קריירת מועדונים

טילקובסקי נולד בדורטמונד שבגרמניה. הוא החל את קריירת הבוגרים שלו בווסטפאליה הרנה בשנת 1955, ושותף במדי הקבוצה ב-219 משחקי ליגה. בשנת 1963 עבר טילקובסקי לבורוסיה דורטמונד, בה נחל הצלחות רבות. בשנת 1965 זכה טילקובסקי עם דורטמונד בגביע הגרמני, לאחר ניצחון 2:0 בגמר על אלמניה אאכן. זכייה זו העניקה לבורוסיה דורטמונד את הכרטיס לגביע אירופה למחזיקות גביע בעונת 1965/1966. בורוסיה דורטמונד המשיכה במפעל זה עד לזכייה. במשחק הגמר ניצחה בורוסיה דורטמונד בתוצאה 2:1 את ליברפול, לאחר הארכה. טילקובסקי שיחק במשחק זה 120 דקות. באותה עונה, סיימה בורוסיה דורטמונד במקום השני בבונדסליגה אחרי מינכן 1860 שזכתה באליפות. טילקובסקי ספג בעונה זו 36 שערים בלבד ב-34 משחקי ליגה, כמות שהייתה הנמוכה ביותר מבין כל שוערי הבונדסליגה באותה עונה. טילקובסקי נבחר לכדורגלן השנה בגרמניה לשנת 1965 בגין הצטיינותו באותה תקופה. בשנת 1967, בתום 4 עונות בבורוסיה דורטמונד בהן צבר 81 הופעות ליגה, עבר טילקובסקי לאיינטרכט פרנקפורט. בפרנקפורט שיחק טילקובסקי שלוש עונות, בהן הופיע 40 פעמים, ופרש בשנת 1970.
קריירה בינלאומית

טילקובסקי ערך את הופעת הבכורה שלו בנבחרת גרמניה המערבית בשנת 1957. בשנת 1962 נסע טילקובסקי עם הנבחרת למונדיאל 1962 שנערך בצ'ילה, אך לא שותף באף משחק, ושימש גיבוי מהספסל לוולפגנג פאהריאן. במונדיאל 1966 שנערך באנגליה טילקובסקי הפך לשוער ראשון, והיה השחקן המבוגר ביותר בסגל הגרמני לאותו מונדיאל, כאשר היה בן 31. טילקובסקי עמד בשער בכל המשחקים, לרבות משחק הגמר, בו הפסידה נבחרת גרמניה המערבית בתוצאה 4:2 לאחר הארכה לנבחרת אנגליה. בשנת 1967 ערך את הופעתו האחרונה בנבחרת.
קריירת אימון

טילקובסקי התנסה באימון במהלך שנות ה-70. הוא אימן את ורדר ברמן, מינכן 1860, נירנברג, פ.צ. זארבריקן וא.א.ק. אתונה.
נפטר ב-5 בינואר 2020.
תארים

הגביע הגרמני: 1965
גביע אירופה למחזיקות גביע: 1966
כדורגלן השנה בגרמניה: 1965
סקו קויטה

סקו קויטה (באנגלית: Sékou Koïta; נולד ב־28 בנובמבר 1999) הוא כדורגלן מאלי המשחק בעמדת החלוץ בצסק"א מוסקבה ובנבחרת מאלי.
קריירת מועדונים

קויטה החל את הקריירה שלו במועדון הנוער של USC קיטה מעיר מולדתו. בשנת 2017, הוא חתם על חוזה ברד בול זלצבורג עד לשנת 2022, כשהאחרונה השאילה אותו ישירות לקבוצת הבת שלה, ליפרינג. ב-8 בינואר 2018, הוא הושאל לעונה אחת לוולפסברג. זלצבורג החזירה אותו לשורותיה לקראת עונת 20–2019 במטרה להפוך אותו לאחד מהחלוצים המשתלבים ברוטציה של הקבוצה. ב-18 בדצמבר 2019, קויטה חתם על הארכת חוזה עד לקיץ 2024.
נכלל בסגל נבחרת מאלי לטורניר גביע אפריקה לאומות 2023.
תארים > קבוצתיים

אליפות אוסטריה: 2019/20, 2020/21, 2021/2022
הגביע האוסטרי: 2019/20, 2020/21, 2021/2022
תארים > בינלאומיים

גביע אפריקה לאומות עד גיל 20: 2019
הערות שוליים

↑  סקו קויטה מושאל לוולפסברג (בגרמנית)
↑  דאקה, אמוופו וקויטה מאריכים חוזה עד ל-2024
↑  CAF announces Final Squad List for TotalEnergies Africa Cup of Nations Cote d'Ivoire 2023  באתר הרשמי של קונפדרציית_הכדורגל_של_אפריקה, 6 בינואר 2024 (באנגלית)
| נבחרת מאלי – גביע אפריקה לאומות 2019 |
| --- | --- | --- |
|  1 מונקורו •  2 המ. טראורה •  3 קונה •  4 א. היידארה •  5 קויאטה •  6 מ. היידארה •  7 דומבייה •  8 סמאסקו •  9 מארגה •  10 ק. קוליבאלי •   11 ל. קוליבאלי •  12 קויטה • 13 ואגה •  14 א. טראורה • 15 פופאנה • 16 דיארה • 17 סאקו • 18 דוקורה • 19 דז'נפו • 20 ניאנה • 21 א.נ. טראורה • 22 קייטה • 23 דיאבי • מאמן: מגאסובה |  1 מונקורו •  2 המ. טראורה •  3 קונה •  4 א. היידארה •  5 קויאטה •  6 מ. היידארה •  7 דומבייה •  8 סמאסקו •  9 מארגה •  10 ק. קוליבאלי •   11 ל. קוליבאלי •  12 קויטה • 13 ואגה •  14 א. טראורה • 15 פופאנה • 16 דיארה • 17 סאקו • 18 דוקורה • 19 דז'נפו • 20 ניאנה • 21 א.נ. טראורה • 22 קייטה • 23 דיאבי • מאמן: מגאסובה | מאלי |
| נבחרת מאלי – גביע אפריקה לאומות 2023 |
| --- | --- | --- |
|  1 דיאוורה •  2 ה. טראורה •  3 דאנטה •  4 א. היידארה •  5 קויאטה •  6 ס. ניאקאטה •  7 מ. דומבייה •  8 סמאסקו •  9 סיסוקו •  10 ביסומה •   11 קוליבאלי •  12 קמארה • 13 דיארה •  14 דוקורה • 15 פופאנה • 16 דיארה • 17 סאקו • 18 י. ניאקאטה • 19 דיאבטה • 20 קויטה • 21 א. טראורה • 22 א. דומבייה • 23 דיאנג • 24 ב. טראורה • 25 סינאיוקו • 26 ק. דומביה • 27 דורז'לה • מאמן: שלה |  1 דיאוורה •  2 ה. טראורה •  3 דאנטה •  4 א. היידארה •  5 קויאטה •  6 ס. ניאקאטה •  7 מ. דומבייה •  8 סמאסקו •  9 סיסוקו •  10 ביסומה •   11 קוליבאלי •  12 קמארה • 13 דיארה •  14 דוקורה • 15 פופאנה • 16 דיארה • 17 סאקו • 18 י. ניאקאטה • 19 דיאבטה • 20 קויטה • 21 א. טראורה • 22 א. דומבייה • 23 דיאנג • 24 ב. טראורה • 25 סינאיוקו • 26 ק. דומביה • 27 דורז'לה • מאמן: שלה | מאלי |
טאלנה

ערך זה עוסק בעיירה אוקראינית. אם התכוונתם לעיירה בהונגריה, ראו .
טאלנֶה (באוקראינית:  Тальне́; ברוסית: Тальное; ביידיש: טָאלנא), היא עיירה בראיון טאלנובסקי, במחוז צ'רקאסי שבמרכז אוקראינה. העיירה נמצאת 142 קילומטרים מדרום-מערב לעיר המחוז צ'רקאסי.
משערים כי מקור שמה נגזר משמו הקדום של נהר הטאליינקה הזורם בסמוך לה, "טלנאח", שם ממקור טורקי שפירושו "ערבה". מקור זה השתמר גם במילה האוקראינית "тал" ("טאל"), שפירושה "שיח הערבה" (הצומח לרוב על גדות הנהרות).
בכנסייה העירונית קבורה סופיה פוטוצקי.
יהודי טאלנה

פרק זה לוקה בחסר. אנא תרמו לוויקיפדיה ו.  אין מילה על השואה.
טאלנה היא ערש חסידות טולנה, שהוקמה באמצע המאה ה-19 בידי "המגיד מטאלנה" רבי דוד טברסקי.
בשנת 1848 היו בטאלנה 1,807 יהודים. כחמישים שנה לאחר מכן, בשנת 1897, נספרו בעיירה 5,452 יהודים שהיוו 57% מכלל תושבי העיירה. בשנת 1912 עמד מניין היהודים על כעשרת אלפים (77%), אך במהלך מלחמת העולם הראשונה פחת מספרם ובשנת 1926 עמד על 4,169 (גם מספרם היחסי באוכלוסייה המקומית הצטמצם לכדי 39%). עם פרוץ מלחמת העולם השנייה (1939) מנו היהודים 1,866 נפש, כ-15% מתושבי העיירה.
בשנת 2013 התגוררו בעיירה 20 תושבים יהודים.
דוכסות מנטובה

ארמון דוכסי מנטובה
דוכסות מנטובה (באיטלקית: Ducato di Mantova) הייתה דוכסות בצפון איטליה, שהתקיימה בין השנים 1530–1708 ונשלטה על ידי בית גונזגה. בתקופת השיא שלה הייתה הדוכסות מרכז של פטרונות אמנות, מרכז תרבותי ומוזיקלי לכל לומברדיה. לאחר מות הדוכס האחרון, פרדיננדו קרלו ללא יורשים, פוצלה הדוכסות בין בית סבויה לבית הבסבורג.